
100 DR.30.09.13 

 
dengan bajet yang kecil itu, menyebabkan motivasi pihak preventive medicine, dengan izin, 

tidak dapat melaksanakan kempen-kempen pencegahan dengan lebih baik.  

Seterusnya, saya melihat kos ubatan tadi. Kos ubatan yang semakin hari semakin 
meningkat. Jadi, saya mohon kepada kementerian untuk meneliti balik bajet kepada 
kementerian ini ke satu angka yang lebih munasabah untuk menghasilkan khidmat 
kesihatan yang baik kerana kesihatan fizikal dan mental yang baik adalah punca kepada 
produktiviti negara. Itu satu.  

Seterusnya, kalau kita lihat pembangunan infrastruktur kesihatan juga 
terkebelakang kalau kita nak bandingkan dengan pertambahan populasi penduduk. Banyak 
hospital-hospital yang diluluskan di peringkat kerajaan tetapi tidak mampu untuk 
dilaksanakan juga kerana bajet yang kecil. Saya rasa itu sahaja cadangan daripada saya. 
Terima kasih.  

Tuan Pengerusi [Dato’ Haji Ismail bin Haji Mohamed Said]: Yang Berhormat 

Parit Sulong. 

■1840 

 

6.40 ptg.  

 Dato’ Noraini binti Ahmad [Parit Sulong]: Terima kasih Tuan Pengerusi. Saya 

hendak menyentuh maksud B.42 bagi Butiran 030000. Seperti juga tadi saya bersetuju 
dengan apa Yang Berhormat Pengkalan Chepa nyatakan.   

Antara lainnya, kita melihat ada penambahan RM294 juta yang digunakan untuk 
menampung kekurangan bekalan ubat dan lain-lainnya. Saya hendak tanya daripada pihak 
kementerian terutamanya daripada pihak Yang Berhormat Menteri yang berada dengan kita 
dalam Dewan ini. Daripada jumlah penambahan ini, adakah ianya disebabkan oleh kos 
bekalan ubat itu sendiri ataupun adakah ia disebabkan oleh penambahan pesakit-pesakit 
sehingga menyebabkan perlunya kementerian untuk memohon penambahan sebanyak 
RM294 juta ini?  

Yang keduanya pula, saya ingin memohon juga daripada kementerian. Mungkin 
kementerian atau Yang Berhormat Menteri boleh menyatakan atau menyenaraikan senarai 
penyakit-penyakit yang paling popular di Malaysia yang apabila pergi ke hospital mungkin 
pertamanya disebabkan oleh kencing manis kah, yang lain kah? Mungkin Yang Berhormat 
boleh berkongsi juga dengan kita di dalam Dewan ini ataupun disebabkan oleh kolesterol 
kah? Yang ketiganya, Yang Berhormat Menteri dan juga Tuan Pengerusi yang berada di 
hadapan saya tidak juga saya lupakan.  

Saya juga hendak tahu, apakah langkah-langkah yang dilakukan oleh pihak 
kementerian dalam usaha untuk memastikan bahawa kekurangan ini tidak lagi berlaku di 
masa akan datang. Saya juga bersetuju dengan apa yang dinyatakan oleh Yang Berhormat 
Pengkalan Chepa tadi. Program-program ataupun apa juga aktiviti yang dilakukan oleh 
kementerian di peringkat akar umbi seperti ‘Program Chombies’ sebagai contohnya kurang 
menarik minat orang ramai.  

Saya melihat program seperti ini kurang diketahui. Ia hanya dimaklumkan kepada 
orang ramai apabila pusat kesihatan tersebut datang dan diapproach, dengan izin, kepada 

penduduk kampung, barulah diketahui mengenai adanya program-program seperti ini. 
Jadinya saya harap Yang Berhormat Menteri juga boleh berkongsi dengan kita, apakah 
langkah-langkah pencegahan penyakit-penyakit tidak berjangkit ini dapat kita kurangkan. 
Terima kasih banyak-banyak Tuan Pengerusi.  

Beberapa Ahli: [Bangun] 

 Tuan Pengerusi [Dato’ Haji Ismail bin Haji Mohamed Said]: Ya, Yang 

Berhormat Alor Setar.  

 Dr. Azman bin Ismail [Kuala Kedah]: There is no Yang Berhormat Alor Setar.  



dengan bajet yang kecil itu, menyebabkan motivasi pihak preventive medicine, dengan izin, tidak dapat melaksanakan kempen-kempen pencegahan dengan lebih baik. Seterusnya, saya melihat kos ubatan tadi. Kos ubatan yang semakin hari semakin meningkat. Jadi, saya mohon kepada kementerian untuk meneliti balik bajet kepada kementerian ini ke satu angka yang lebih munasabah untuk menghasilkan khidmat kesihatan yang baik kerana kesihatan fizikal dan mental yang baik adalah punca kepada produktiviti negara. Itu satu. Seterusnya, kalau kita lihat pembangunan infrastruktur kesihatan juga terkebelakang kalau kita nak bandingkan dengan pertambahan populasi penduduk. Banyak hospital-hospital yang diluluskan di peringkat kerajaan tetapi tidak mampu untuk dilaksanakan juga kerana bajet yang kecil. Saya rasa itu sahaja cadangan daripada saya. Terima kasih. Tuan Pengerusi [Dato' Haji Ismail bin Haji Mohamed Said]: Yang Berhormat Parit Sulong. #1840. 6.40 ptg. Dato' Noraini binti Ahmad [Parit Sulong]: Terima kasih Tuan Pengerusi. Saya hendak menyentuh maksud B.42 bagi Butiran 030000. Seperti juga tadi saya bersetuju dengan apa Yang Berhormat Pengkalan Chepa nyatakan. Antara lainnya, kita melihat ada penambahan RM294 juta yang digunakan untuk menampung kekurangan bekalan ubat dan lain-lainnya. Saya hendak tanya daripada pihak kementerian terutamanya daripada pihak Yang Berhormat Menteri yang berada dengan kita dalam Dewan ini. Daripada jumlah penambahan ini, adakah ianya disebabkan oleh kos bekalan ubat itu sendiri ataupun adakah ia disebabkan oleh penambahan pesakit-pesakit sehingga menyebabkan perlunya kementerian untuk memohon penambahan sebanyak RM294 juta ini? Yang keduanya pula, saya ingin memohon juga daripada kementerian. Mungkin kementerian atau Yang Berhormat Menteri boleh menyatakan atau menyenaraikan senarai penyakit-penyakit yang paling popular di Malaysia yang apabila pergi ke hospital mungkin pertamanya disebabkan oleh kencing manis kah, yang lain kah? Mungkin Yang Berhormat boleh berkongsi juga dengan kita di dalam Dewan ini ataupun disebabkan oleh kolesterol kah? Yang ketiganya, Yang Berhormat Menteri dan juga Tuan Pengerusi yang berada di hadapan saya tidak juga saya lupakan. Saya juga hendak tahu, apakah langkah-langkah yang dilakukan oleh pihak kementerian dalam usaha untuk memastikan bahawa kekurangan ini tidak lagi berlaku di masa akan datang. Saya juga bersetuju dengan apa yang dinyatakan oleh Yang Berhormat Pengkalan Chepa tadi. Program-program ataupun apa juga aktiviti yang dilakukan oleh kementerian di peringkat akar umbi seperti 'Program Chombies' sebagai contohnya kurang menarik minat orang ramai. Saya melihat program seperti ini kurang diketahui. Ia hanya dimaklumkan kepada orang ramai apabila pusat kesihatan tersebut datang dan diapproach, dengan izin, kepada penduduk kampung, barulah diketahui mengenai adanya program-program seperti ini. Jadinya saya harap Yang Berhormat Menteri juga boleh berkongsi dengan kita, apakah langkah-langkah pencegahan penyakit-penyakit tidak berjangkit ini dapat kita kurangkan. Terima kasih banyak-banyak Tuan Pengerusi. Beberapa Ahli: [Bangun] Tuan Pengerusi [Dato' Haji Ismail bin Haji Mohamed Said]: Ya, Yang Berhormat Alor Setar. Dr. Azman bin Ismail [Kuala Kedah]: There is no Yang Berhormat Alor Setar.